রাজধানীর কুড়িলের ইন্টারন্যাশনাল কনভেনশন সিটি, বসুন্ধরায় চলছে নবম এশিয়া ফার্মা এক্সপো ২০১৭। মেলার দ্বিতীয় দিন গতকাল উদ্যোক্তা, দর্শনার্থীদের ভিড়ে জমজমাট ছিল। দেশের সম্ভাবনাময় খাত ওষুধশিল্পের আধুনিক প্রযুক্তির এ প্রদর্শনীতে অংশ নিয়েছে দেশি-বিদেশি ৬০০ কোম্পানি। প্রতিষ্ঠানগুলো ওষুধ উৎপাদনের প্রযুক্তির বিশাল সমাহার নিয়ে স্টল সাজিয়েছে। দেশের চিকিৎসাসেবার জন্য প্রয়োজনীয় সরঞ্জাম স্থান পেয়েছে স্টলগুলোতে। এ ছাড়া বিভিন্ন ওষুধ কোম্পানি তাদের উৎপাদিত পণ্য প্রদর্শন করছে।